**CONTRACT DE FURNIZARE**

**nr. \_\_\_\_\_\_\_\_\_\_/\_\_\_\_\_\_\_/\_\_\_\_\_\_\_\_\_\_.2018**

1. **Preambul**

În temeiul Legii nr. 98/2016 privind achiziţiile publice cu modificările și completările ulterioare, s-a încheiat prezentul contract de furnizare de produse, între:

**UNITATEA ADMINISTRATIV TERITORIALĂ - JUDEŢUL CLUJ,** cu sediul în Cluj Napoca, Calea Dorobanţilor, nr. 106, cod poştal 400609, Telefon : 0372-640060, Fax: 0372-640074, e-mail: [cjc@cjcluj.ro](mailto:cjc@cjcluj.ro), CUI 4288110, cont trezorerie RO09TREZ24A510103200130X, deschis la Trezoreria municipiului Cluj - Napoca, reprezentată legal prin Preşedintele Consiliului Judeţean Cluj – **Dl ALIN TIȘE**, în calitate de **achizitor**, pe de o parte

**şi**

**...........................................................** cu sediul în ................................, Judeţul ........................, Str. ..................., Nr. ................., telefon/fax: ............................................., e-mail: ........................................, CUI ...................................... nr. de înregistrare ORC .............................................., cont .....................................................................................  deschis la TREZORERIA ...........................................................,  reprezentată prin ........................................................., în calitate de **furnizor**, pe de altă parte.

1. **Definiţii**

2.1. În prezentul contract următorii termeni vor fi interpretaţi astfel:

a. ***contract*** – reprezintă prezentul înscris şi toate Anexele sale;

1. ***achizitor şi furnizor*** - părţile contractante, aşa cum sunt acestea numite în prezentul contract;
2. ***preţul contractului*** - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
3. ***produse*** - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;
4. ***servicii*** *-* servicii aferente livrării produselor, respectiv activităţi legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;
5. ***origine*** -locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului.
6. ***destinaţie finală***- locul unde furnizorul are obligaţia de a furniza produsele;
7. ***forţa majoră***- un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunţiativă. Nu este considerat fortă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
8. ***zi*** - zi calendaristică; ***an*** - 365 de zile.

**3. Interpretare**

3.1.În prezentul contract, cu excepţia unei prevederi contrare, cuvintele la forma singular vor include forma de plural şi vice-versa, acolo unde acest lucru este permis de context.

3.2.Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. Obiectul principal al contractului**

4.1. Furnizorul se obligă să furnizezeproduse pentru colindătorii care vor colinda și ura la Consiliul Judetean Cluj cu ocazia sărbătorilor de Crăciun și Anul Nou, conform ofertei depuse, a anexei la formularul de oferta şi a documentelor prezentului contract.

**5. Preţul contractului și modalităţi de plată**

5.1. Preţul contractului, respectiv preţul produselor livrate este de **............................... lei**, la care se adaugă TVA.

5.2. Achizitorul va refuza factura sau va solicita modificarea facturii, după cum va considera necesar, în cazul în care produsele facturate nu au fost furnizate sau nu sunt corespunzătoare, dacă documentele anexate nu sunt corespunzătoare sau complete, factura nu conţine toate informaţiile necesare ori nu corespunde sub orice aspect condiţiilor prevăzute în prezentul Contract.

5.3. Plata serviciilor prestate se va efectua cu ordin de plată în contul de Trezorerie al furnizorului în termen de maxim 30 de zile de la efectuarea emiterea facturii de către furnizor.

**6. Durata contractului**

6.1. Prezentul contract produce efecte de la data semnării până la data de 31.12.2018.

**7. Executarea contractului**

7.1. Executarea contractului începe dupa primirea comenzii telefonice sau scrise emise de către reprezentantul beneficiarului.

7.2 Produsele contractate se vor livra eşalonat, la standardele şi specificaţiile din oferta tehnică în **maxim 12 ore** de la primirea comenzii telefonice sau scrise emise de către reprezentantul beneficiarului.

**8. Documentele contractului**

8.1. Documentele contractului sunt:

a) Documentația de atribuire;

b) Oferta furnizorului;

8.2. Documentele enumerate la art. 8.1 se constituie în anexe la prezentul contract și fac parte integrantă din aceasta.

8.3. În cazul oricărei contradicții între documentele enumerate la art. 8.1 prevederile lor vor prevala în conformitate cu succesiunea de la art. 8.1.

**9. Obligaţiile principale ale furnizorului**

9.1 Furnizorul se obligă să furnizeze produsele la standardele prezentate în propunerea tehnică**.**

9.2 Furnizorul se obligă să furnizeze produsele conform caietului de sarcini, anexă la contract.

9.3 - Furnizorul se obliga să despăgubească achizitorul împotriva oricăror :

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10. Obligaţiile principale ale achizitorului**

10.1 - Achizitorul se obligă să recepţioneze produsele furnizate.

10.2 – Achizitorul se obligă să plătească preţul produselor către furnizor în termenul convenit de maxim 30 de zile la primirea facturii de către acesta.

10.3-Dacă achizitorul nu onorează facturile în termen de 15 zile de la expirarea termenului de plată prevăzut la art. 10.2, atunci furnizorul are dreptul de a sista livrarea produselor. Imediat după ce achizitorul îşi onorează obligaţiile, furnizorul va relua livrarea produselor în cel mai scurt timp posibil.

**11. Penalităţi, daune-interese**

11.1-În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1% pe zi intarziere din preţul contractului.

11.2 -Nerespectarea obligaţiilor asumate prin prezentul contract de către una dintre părţi, în mod culpabil si repetat, dă dreptul părţii lezate de a considera contractul de drept reziliat şi de a pretinde plata de daune-interese. Rezilierea operează de plin drept, prin notificarea comunicata recomandat, fără intervenţia instanţelor şi fără îndeplinirea vreunei alte formalităţi.

11.3 - Achizitorul îşi rezervă dreptul de a renunţa la contract, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**12. Rezilierea contractului**

12.1. Achizitorul poate rezilia contractul cu efecte depline, fără termen de graţie, fără necesitatea îndeplinirii unei alte formalități și fără intervenția vreunei autorități sau instanțe de judecată și/sau arbitrale, printr-o simplă notificare adresată Furnizorului, în oricare dintre situațiile următoare:

a) Furnizorul îşi încalcă oricare din obligaţiile decurgând din prezentul Contract sau din dispoziţiile legale sau nu furnizează produsele conform prezentului Contract;

b) Furnizorul nu se conformează în perioadă de timp specificată în notificarea emisă de către Achizitor, prin care i se solicită remedierea executării necorespunzătoare sau neexecutării obligațiilor din prezentul Contract;

c) Furnizorul încalcă dispozițiile art. 21.1. din prezentul contract;

d) Furnizorul face obiectul unei cereri de declarare a stării de insolvenţă, de declanşare a procedurii de faliment, reorganizare, dizolvare, lichidare voluntară, intră sub administrare judiciară sau sub controlul altei autorități, și-a suspendat activitatea, sau se află într-o situație asemănătoare rezultând dintr-o procedură similară reglementată de lege;

e) Furnizorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;

f) împotriva Furnizorului a fost pronunțată a hotărâre de condamnare cu privire la fraudă, corupție, implicare într-o organizație criminală sau orice altă activitate ilegală;

g) are loc orice modificare organizațională care implică o schimbare cu privire la personalitatea juridică, natura sau controlul Furnizorului;

h) apariția oricărei alte incapacități care să împiedice executarea sau să creeze dificultăţi semnificative în executarea prezentului contract;

i) apariţia unor circumstanţe care nu au putut fi prevăzute la data încheierii contractului şi care conduc la modificarea efectelor clauzelor contractuale în aşa măsură încât îndeplinirea Contractului ar fi contrară interesului public;

j) alte cazuri prevăzute expres în prezentul contract ori în legile aplicabile.

12.2. În caz de reziliere a Contractului Achizitorul va fi îndreptățit să recupereze de la Furnizor, fără a renunța la celelalte remedii la care este îndreptățită în baza Contractului sau în baza legii, orice pierdere sau prejudiciu suferit, inclusiv daunele indirecte sau de imagine.

12.3. Furnizorul nu are dreptul să pretindă, suplimentar față de sumele ce i se cuvin pentru produsele furnizate, despăgubiri pentru orice altă pierdere sau prejudiciu suferit.

12.4. În urma unui preaviz de 30 de zile acordat Achizitorului, Furnizorul poate rezilia contractul dacă Achizitorul:

a) nu își îndeplinește obligația de plată către Furnizor a sumelor datorate acestuia în condiţiile şi la termenul prevăzut la art. 5.5 din prezentul Contract;

b) nu își îndeplinește în mod repetat obligațiile asumate, cu privire la care a fost notificat în mod repetat.

12.5. Rezilierea nu va afecta nici un alt drept al Achizitorului sau al Furnizorului dobândit în temeiul prezentului contract.

12.6. În cazul unei asemenea rezilieri, Achizitorul va despăgubi Furnizorul pentru prejudiciul efectiv suferit și dovedit de către acesta, cauzat în mod direct de neîndeplinirea obligațiilor de către Achizitor.

**13. Recepţie, inspecţii şi teste**

13.1. Achizitorul sau reprezentantul său are dreptul de a inspecta şi/sau testa produsele pentru a verifica conformitatea lor cu specificaţiile din anexa/anexele la contract.

13.2 Dacă vreunul din produse nu corespunde specificațiilor din caietul de sarcini achizitorul are dreptul de a respinge produsul iar furnizorul are obligația de a înlocui produsul in termen de maxim 7 zile lucrătoare, fără a modifica prețul contractului.

13.3. Dreptul achizitorului de a inspecta, de a testa şi, dacă este necesar, de a respinge, nu va fi limitat sau amânat datorită faptului că produsele au fost inspectate şi testate de furnizor, cu sau fără participarea unui reprezentant al achizitorului, anterior livrării acestora la destinaţia finală.

13.4. Prevederile clauzelor 13.1.-13.4. nu îl vor absolvi pe furnizor de obligaţia asumării garanţiilor sau altor obligaţii prevăzute în contract.

**14. Ambalare şi marcare**

14.1. Furnizorul are obligaţia de a ambala produsele pentru ca acestea să facă faţă, fără limitare, la manipularea dură din timpul transportului, tranzitului şi expunerii la temperaturi extreme, la soare şi la precipitaţiile care ar putea să apară în timpul transportului şi depozitării în aer liber, în aşa fel încât să ajungă în bună stare la destinaţia finală.

14.2.Toate materialele de ambalare a produselor, precum şi toate materialele necesare protecţiei coletelor (foi de protecţie, etc.) rămân în proprietatea achizitorului.

**15. Livrarea şi documentele care însoţesc produsele**

15.1 Produsele se vor executa, livra și monta la standardele și specificațiile din oferta tehnică, în maxim 20 de zile de la data emiterii ordinului de începere a executării contractului.

15.2 Produsele se vor livra gratuit la sediul Consiliului Județean Cluj, Calea Dorobanților, nr. 106.

**16. Asigurări**

16.1. Furnizorul are obligaţia de a asigura complet produsele furnizate prin contract împotriva pierderii sau deteriorării neprevăzute la fabricare, transport, depozitare şi livrare, în funcţie de termenul de livrare convenit.

**17. Servicii**

17.1. Pe lângă furnizarea efectivă a produselor, furnizorul are obligaţia de a presta şi serviciile accesorii furnizării produselor, fără a modifica preţul contractului.

**18. Perioada de garanţie acordată produselor**

18.1 - Furnizorul are obligaţia de a garanta ca produsele furnizate prin contract sunt conform cerinţelor şi specificaţiilor din caietul de sarcini.

18.2 - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

**19. Ajustarea preţului contractului**

19.1. Pentru produsele livrate şi pentru serviciile prestate, plăţile datorate de achizitor furnizorului sunt cele declarate în propunerea financiară, anexă la contract.

19.2. Prețul contractului este ferm și nu se ajustează. Pe parcursul îndeplinirii contractului prețurile nu pot fi ajustate, rămânând ferme pe toată perioada valabilităţii contractului.

**20. Cesiunea creanţelor**

20.1. Este permisă doar cesionarea creanțelor născute din prezentul contract, obligațiile rămânând în sarcina părților contractante, astfel cum au fost stipulate și asumate inițial.

**21. Forţa majoră**

21.1. Forţa majoră este constatată de o autoritate competentă.

21.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

21.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

21.4. Partea contractantă care invocă forţa majoră are obligaţia de a notifica celeilalte părţi, evenimentul de forţă majoră, imediat şi în mod complet, ori , dacă nu se poate imediat, în cel mult 1 zi de la producerea acesteia şi să ia orice măsuri care îi stau la dispoziţie în vederea limitării consecinţelor.

21.5.Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de plin drept a prezentului contract, fără ca vreuna din părţi să poată pretinde celeilalte daune-interese.

**22. Soluţionarea litigiilor**

22.1. Achizitorul şi furnizorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.2. Dacă, după 15 de zile de la începerea acestor tratative, achizitorul şi furnizorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanțele judecătorești competente de la sediul achizitorului.

**23. Limba care guvernează contractul**

23.1. Limba care guvernează contractul este limba română.

**24. Comunicări**

24.1. Orice comunicare între părţi, referitoare la îndeplinirea prezentului contract, trebuie să fie transmisă în scris.

24.2. Orice document scris trebuie înregistrat atât în momentul transmiterii cât şi în momentul primirii.

24.3. Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**25. Legea aplicabilă contractului**

25.1. Contractul va fi interpretat conform legilor din România.

Părţile au înţeles să încheie azi, \_\_\_\_\_\_\_\_\_\_\_\_\_\_\_\_ prezentul contract, în două exemplare, câte unul pentru fiecare parte.

|  |  |  |
| --- | --- | --- |
| **ACHIZITOR**  UNITATEA ADMINISTRATIV TERITORIALĂ - JUDEŢUL CLUJ  **PREŞEDINTE,**  **ALIN TIȘE** | | **FURNIZOR,**  **...............................................**  **prin Administrator**  **................................................** |
|  |